เงินบาทเปิดตลาด 31.10/12 บาท
ธนาคารซีไอเอ็มบี ไทย รายงาน เงินบาทเปิดตลาดเช้านี้อยู่ที่ระดับ 31.10/12 ปรับตัวอ่อนค่าตามภูมิภาค
10 พ.ค. 2555

ธนาคารซีไอเอ็มบี ไทย รายงาน เงินบาทเปิดตลาดเช้านี้อยู่ที่ระดับ 31.10/12 ปรับตัวอ่อนค่าตามภูมิภาค
นักบริหารเงินจากธนาคารซีไอเอ็มบี ไทย จำกัด เปิดเผยว่า เงินบาทเปิดตลาดเช้านี้อยู่ที่ระดับ 31.10/12 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 31.05/07 บาท/ดอลลาร์ เคลื่อนไหวในทิศทางเดียวกันกับค่าเงินในภูมิภาค
"(เงินบาท)เปิดตลาดเช้านี้ปรับตัวอ่อนค่าตามภูมิภาค" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศที่สำคัญ เงินยูโรอยู่ที่ระดับ 1.2943/2945 ดอลลาร์/ยูโร ปรับตัวอ่อนค่าจากระดับ 1.2968/2970 ดอลลาร์/ยูโร ส่วนเงินเยนอยู่ที่ระดับ 79.65/70 เยน/ดอลลาร์ ทรงตัวในระดับเดียวกันกับช่วงเย็นวานนี้
นักบริหารเงินประเมินกรอบการเคลื่อนไหวของเงินบาทวันนี้ไว้ระหว่าง 31.05-31.20 บาท/ดอลลาร์ โดยมีแนวโน้มปรับตัวอ่อนค่าได้อีก ซึ่งต้องรอดูทิศทางค่าเงินยูโรในช่วงบ่าย